Gedulo ginklas
Gedulo ginklas – specialiai pagamintas ginklas, nešiojamas gedulo dėl artimo mirties ar katastrofos metu. Gedulo ginklas neturi ryškių blizgančių dalių. Metalinės dalys (efesas, makšties apkaustai, dažnai ir geležtė) būna juodintos – juodai ar mėlynai oksiduotos, rankena apvyta juoda virvele. Dažnai gedulo ginklai būdavo špagos. Gedulo ginklais vadindavo ir specialius ceremoninius ginklus (paprastai kalavijus ar kardus; angl. mourning sword), kurios nešiodavo tik laidotuvių metu. Tokie ginklai dažnai nebūdavo visiškai gedulo spalvų.